पाएं अपने शहर की ताज़ा ख़बरें और फ्री ई-पेपरडाउनलोड करें
महामारी रेड अलर्ट-जन अनुशासन पखवाड़े के दौरान नई गाइडलाइन में जारी दिशा-निर्देशों के तहत जिला प्रशासन ने अधिक सख्ती बरतते हुए लापरवाही करने वालों और बिना किसी कारण घूमते पाए गए लोगों के विरूद्ध कड़ी कार्रवाई करते हुए डेगाना, मकराना, मेड़ता, डीडवाना, कुचामन, जायल, नावां, परबतसर सहित अन्य स्थानों पर महामारी रेड अलर्ट-जन अनुशासन पखवाड़ा प्रारंभ होने से अबतक नए प्रोटोकॉल के तहत 457 लोगों को संस्थागत क्वारेंटाइन किया गया।
नागौर में रेड अलर्ट जन अनुशासन पखवाड़े के दौरान अबतक पुलिस की ओर से बेवजह बाहर घूमने वालों को पकड़ा जा रहा हैं और पूछने पर कोई ठोस कारण ना मिलने पर उन्हें संस्थागत क्वारेंटाइन भी किया जा रहा हैं। जिले में विभिन्न क्षेत्रों में की गई कार्रवाई के अंतर्गत अबतक वृत नागौर में 89, वृत जायल में 68, वृत मेड़ता सिटी में 29, वृत डेगाना में 76, वृत डीडवाना में 54, वृत मकराना में 44 एवं वृत कुचामन में 59 लोगों सहित कुल 457 लोगों को संस्थागत क्वारेंटाइन किया गया।
इन लोगों की आरटीपीसीआर रिपोर्ट निगेटिव आने के बाद ही संस्था से छोड़ा जाएगा। इसी दौरान पुलिस ने कोरोना गाइडलाइन के तहत मास्क नहीं लगाने वालों और सोशल डिस्टेंसिंग का उल्लंघन करने वालों के चालान काटे गए और जुर्माना लगाकर वसूली की गई।
4 मई को जिले में बिना मास्क पाये जाने पर 55 लोगों पर कार्यवाही करके 27500 रुपये का जुर्माना लगाया, सोशल डिस्टेंसिंग की पालना नहीं करने पर 1470 कार्रवाई कर कुल 145100 रुपये का जुर्माना वसूला गया और मोटर व्हीकल एक्ट के तहत 401 चालान काटकर 47000 रुपये का जुर्माना लगाया और 46 वाहन जब्त किए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn